Prințul Vincent Frederik Minik Alexander al Danemarcei, Conte de Monpezat (n. 8 ianuarie 2011), este un membru al familiei regale daneze. Este al treilea copil al al Prințului Moștenitor Frederik al Danemarcei și al soției lui, Mary, Prințesă a Danemarcei. Este al șaselea nepot al reginei Margareta a II-a a Danemarcei. Are o soră geamănă, Prințesa Josephine a Danemarcei.

Prințul este al patrulea în ordinea succesiunii la tronul din Danemarca, după tatăl său, fratele mai mare (Prințul Christian) și sora mai mare (Prințesa Isabella).

Naștere 
Prințul s-a născut la Rigshospitalet din Copenhaga la ora locală 10:30, cu 26 de minute înaintea surorii sale gemene. La naștere a cântărit 2,67 kg și a măsurat 47 de cm. La scurt timp după aceea, vorbind cu presa, Prințul Moștenitor a glumit spunând că îl va numi Elvis pe nou-născut, deoarece gemenii au aceeași zi de naștere ca "Regele Rock&Roll-ului".

Botez 
Vincent și sora lui au fost botezați la 14 aprilie 2011. Prințul a primit numele de Vincent Frederik Minik Alexander. Nașii săi au fost unchiul patern, John Stuart Donaldson, Felipe, Prinț de Asturia, Gustav, Prinț Ereditar de Sayn-Wittgenstein-Berleburg, contele Michael Ahlefeldt-Laurvig-Bille, baroneasa Helle Reedtz-Thott și Caroline Heering.

A fost numit:
 Vincent, un nume francez frecvent întâlnit, în cinstea originilor franceze ale bunicului său; înseamnă "învingător"
 Frederik, după tatăl său și urmând tradiția prinților danezi de a purta fie numele de Frederik, fie cel de Christian printre prenumele lor
 Minik, un nume groenlandez frecvent întâlnit la ambele sexe; înseamnă "ulei vâscos folosit la etanșarea bărcilor de piele"
 Alexander, un nume frecvent întâlnit în Danemarca, de origine latină, derivat din grecescul Alexandros, care înseamnă "apărător al oamenilor". De asemenea este un nume frecvent în familiile regale.

Note

Vezi și 
 Descendenții reginei Victoria a Regatului Unit

Nașteri în 2011
Prinți danezi
Casa de Monpezat
Gemeni
Oameni din Copenhaga
Oameni în viață